b'\n_START_ARTICLE_\nL\xc3\xa6gtes\xc3\xb8ger\n_START_PARAGRAPH_\nEn l\xc3\xa6gtes\xc3\xb8ger er et apparat, der bruges til at finde skjulte l\xc3\xa6gter af tr\xc3\xa6 eller metal i v\xc3\xa6gge. Ofte er form\xc3\xa5let at der skal bores i v\xc3\xa6ggen og man vil derfor gerne vide hvor man skal bore, men det kan man i mange tilf\xc3\xa6lde ikke vide ved at unders\xc3\xb8ge v\xc3\xa6ggen udefra._NEWLINE_En l\xc3\xa6gtes\xc3\xb8ger bruger forskellige teknikker til at detektere hhv. l\xc3\xa6gter af tr\xc3\xa6 og l\xc3\xa6gter af metal. Den mest udbredte tilgang er, at l\xc3\xa6gter af metal detekteres med en indbygget metaldetektor. L\xc3\xa6gter af tr\xc3\xa6 detekteres via \xc3\xa6ndringen i den dielektriske konstant._NEWLINE_Der findes ogs\xc3\xa5 h\xc3\xb8jtavancerede l\xc3\xa6gtes\xc3\xb8gere med radar, men de er dog ikke almindelige og bruges mest til h\xc3\xb8jtspecialiserede opgaver._NEWLINE_En l\xc3\xa6gtes\xc3\xb8ger med metaldetektor finder ikke udelukkende l\xc3\xa6gter, men ogs\xc3\xa5 f.eks. skjulte s\xc3\xb8m, armeringsjern og vandr\xc3\xb8r af metal._NEWLINE_En l\xc3\xa6gtes\xc3\xb8ger er ofte ogs\xc3\xa5 kombineret med en ber\xc3\xb8ringsl\xc3\xb8s pols\xc3\xb8ger (sp\xc3\xa6ndingsdetektor), s\xc3\xa5 den kan advare mod skjulte elinstallationer, men dog kun hvis der er sp\xc3\xa6nding p\xc3\xa5, ellers vil de blot fremg\xc3\xa5 som metal hvis de er kraftige nok og/eller t\xc3\xa6tte nok p\xc3\xa5 overfladen til at give udslag som metal.'